Filip Bradarić. Filip Bradarić ()(1992-yil 11-yanvarda tugʻilgan) xorvatiyalik professional futbolchi, hozirda Xorvatiya terma jamoasida yarim himoyachi sifatida oʻynaydi. Klubdagi faoliyati. Hajduk Split. Hajduk Split yoshlar akademiyasi safidan chiqgach, Bradarić 2011-yilning yozida Treća HNL Jug jamoasi NK Primorac 1929ga ikki mavsumga ijaraga berilgan va u yerda Bradarić uchinchi va ikkinchi bosqichda asosiy jamoada oʻynagan. 2013-yil yozida u Igor Tudor bosh murabbiyligidagi Hajdukning asosiy jamoasiga qo‘shilgan va 2013-yil 13-iyulda Prva HNL doirasida debyut qilgan va jamoasi bilan mehmonda 5:1 hisobida g‘alaba qozongan. Bradarić uchrashuvning 73-daqiqasida maydonga tushgan. Rijeka. 2015-yil 3-fevralda Bradarić iHNK Rijeka bilan 3 yillik shartnoma imzolagan. 2017-yil 5-may kuni HNK Rijeka va Bradarich shartnomani 2020-yilning iyunigacha uzaytirishga kelishib olishgan. Cagliari. 2018-yilning 3-avgustida Bradarić Cagliari bilan besh yillik shartnoma imzolagan va shu tariqa xorijdagi ilk klubida faoliyatini boshlagan. Sardiniya jamoasida u vatandoshlari Darijo Srna va Marko Pajachga qoʻshilgan. Xalqaro faoliyati. 2016-yilning noyabr oyida Bradarić Islandiya va Shimoliy Irlandiyaga qarshi oʻyinlar uchun Xorvatiya terma jamoasiga birinchi chaqiruvni olgan. U 2016-yilning 15-noyabrida Shimoliy Irlandiyaga qarshi o‘rtoqlik o‘yinida debyut qilgan. 2018-yil may oyida u Xorvatiyaning 2018-yil Rossiyada boʻlib oʻtadigan futbol boʻyicha Jahon chempionati uchun dastlabki 32 kishilik tarkibiga kiritilgan. 2018-yilning 4-iyunida Bradarić Xorvatiya terma jamoasining jahon chempionatida ishtirok etadigan yakuniy tarkibiga kiritilgan. 2018-yil 26-iyun kuni u Islandiyaga qarshi JCh-2018 o‘yinining 65-daqiqasida Luka Modrichning o‘rniga maydonga tushgan va HNK Rijeka tarixida FIFA Jahon chempionatida ishtirok etgan uchinchi futbolchiga aylangan. Yutuqlari. HNK Rijeka Xorvatiya